Gandia ret homenatge al personal sanitari de la ciutat amb l'escultura 'Esperança'
23 març 2021

## Gandia ret homenatge al personal sanitari de la ciutat amb l'escultura 'Esperança'23 març 2021Última actualització: 23 març 2021

![](../gestion/img/7a7dc0a1507fb35084311fd220e8c336becb2843771a008dde47b0ef729a7f50.jpg)  
  

El **regidor delegat de Cultura, Nahuel González,** acompanyat **per la regidora delegada de Sanitat, Liduvina Gil, el Director de l’Hospital Francesc de Borja de Gandia, Joaquín Miñana**, ha assistit aquest matí al Parc San Pere per a participar en l’acte inaugural d’una escultura dedicada a tot el personal sanitari de Gandia que treballa a peu de canó per a garantir la salut entre la ciutadania des del inici d’aquesta pandèmia.

Cal recordar que aquesta cerimònia, a la qual també han assistit representants del l’àmbit sanitari i el barri de Roís de Corella, forma part de la programació ‘Cultura als Barris’ que promou l’Ajuntament de Gandia per a visibilitzar i potenciar la riquesa cultural de la nostra ciutat a través de les seues barriades.

Així, després de gaudir de la bellesa del monument, González ha destacat que “_aquesta escultura, que acabarà instal·lant-se en el Centre Socio-sanitari Roís de Corella, és un element consensuat amb la comunitat veïnal de la barriada que reivindicarà la historia de la nostra ciutat i recordarà en un futur tot el que ha fet les heroïnes i herois sanitaris per totes nosaltres en uns moments tan difícils_”. A més, ha emfatitzat que “_la cultura és una eina de transformació que parla de la realitat social que estem vivint a la nostra ciutat. És un orgull treballar per una Nova Cultura que parle de la realitat de la ciutadania”._ 

D’altra banda, Gil ha posat en valor aquesta iniciativa cultural amb molt de significat per al barri de Corella i ha agraït especialment l’entrega i dedicació inesgotable tant física i psicològica “_des de la primera a l’última treballadora dels centres sanitaris, d’Atenció Primària, de Salut Pública i l’hospital de Gandia que han fet possible que hui estiguem en una situació millor_”.

Per la seua part, Miñana ha agraït al barri Roís de Corella i a tots els agents implicats en fer possible aquesta dedicació escultural “_que quedarà per a sempre_” en la memòria col·lectiva i que recordarà la importància de les “_potes de la Sanitat Pública_ _i de la unitat ciutadana per complir amb les mesures de prevenció que ens han demanat; mascareta, llavat de mans i distanciament social_”, unes mesures, ha insistit, que hi ha que continuar respectant “_per evitar tornar a viure rebrots i una situació molt dolenta_”.

Finalment, l’artista encarregat de l’escultura, Jesús Martín-Lorente (Chule), ha destacat que “_ha sigut un honor haver realitzat aquesta obra_” formada per 2 metgesses i 2 metges que formen un escut front al virus i que reivindica “_l’ajuda i el respecte que tota la societat devem a la seua labor davant una agressió tan gran com és la Covid-19_”.

[Twittear](https://twitter.com/share)